  Майя Бывальцева Сьӧлтаын Гурт интывылъёсты котыр ласянь азинтонъя кун программа улсын троспӧртэмлыко спорт площадка усьтӥзы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Сьӧлтаын калыкез кыскись эшшо одӥг центр кылдӥз - площадкаез мини-стадионэн ниманы луоз. Нош троспӧртэмлыко, малы шуоно татын пиналъёс но, бадӟымъёс но, профессиональной спортсменъёс но, мыло-кыдо улонэз яратӥсьёс но спортэн вырыны быгатозы Удмуртиысь гурт возёсъя но сиён-юонъя министерстволэн пресс-службаезГужем отын волейболэн но баскетболэн шудыны, нош толалтэ хоккеен шудыны яке конькиен нискыланы луоз. Сеткаен пластик бортъёс хоккеен шудонъя улосвылкуспо ӵошатсконъёс но ортчытыны луонлык сёто. Лэсьтӥськонлэн кыкетӥ люкетаз кылиськон-дӥсяськон но гылтӥськон интыос пуктозы на. Сьӧлта ёрос – Удмуртиысь ньыль ёросъёс пӧлысь одӥгез, кытын федерал кун программая улон интыез умоятон ужъёс мыно. Спорт площадкалэн дуныз – 15 миллион 900 сюрс манет 2020-тӥ арын инвестициосты кыскон ласянь милем удалтӥз – Кун программа чотын ёросамы 85 миллион манет вуиз. Со коньдон озьы ик «Военный городок» микрорайонэ газ кыскыны, Югдон но Лудӟи-Ӝыкъя гуртъёсын газ гумыос лэсьтыны висъямын. Пожгуртын одӥг интыын улон коркаос пуктон мынэ, таяз арын ми инженер инфраструктура кылдытыны кутским Василий Протопопов, Сьӧлта ёрослэн тӧроез Гурт интывылъёсты котыр ласянь азинтон» кун программая элькунын кыкетӥзэ объектэз усьтӥськомы ни – Шаркан ёросын усто лулчеберет юрт кылдӥз, тӥляд – усто спорт площадка. Элькунмылы удалтӥз – улосвылэ центрысь 1 миллиард 100 миллион манет вуиз, со пӧлысь 700 миллион манетэз ньыль гурт ёросъёсты азинтыны висъямын. Ми интыысь администрациослэсь, интыысь ӧнерчиослэсь тунсыкъяськонзэс адӟимы, нош валтӥсез – гурт возёсъёслэн кивалтӥсьёссылэсь, кудъёсыз ӵектосэз быдэстонэ пыриськизы, нимаз инвестициостэк соосты быдэстыны ӧй луысал Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министр Тодэ вайытом, 2020-2021-тӥ аръёсы кун программа чотын Удмуртиысь 80 пала гуртъёсын но черкогуртъёсын улон-вылонэз умоятыны чакламын. Таяз арын Удмуртия гурт интывылъёсты азинтонъя кун программая 1 миллиард манет басьтӥз. Вуоно арын «Гурт интывыллэн туала тусыз» («Современный облик сельских территорий») подпрограммае пыриськон понна федерал конкурсэ 2 миллиард 610 миллион манет тыр куриськон келяз. Тегъёс: Мерлык Спорт Удмуртия гурт Сьӧлта 100ар  